Ainara Otxotorena

Ainara Otxotorena Iriarte (Hernani, Gipuzkoa, 1984ko maiatzaren 23a ) irakaslea eta politikaria da.

2023ko ekainaren 17an Mañariko alkate bilakatu zen bigarren aldiz, 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.

Biografia 
Hernanin jaio bazen ere, Mañarian bizi da Ainara.

Irakasle 
Magisteritza ikasketak egin zituen Donostian eta Goi Mailako  Haur Hezkuntzako zikloa Ordizian. 2010etik Mañariko haurreskolan hezitzaile eta koordinatzaile lanetan dihardu.

Politikari 
2019ko urtarrilaren 14tik 27ra bitartean egindako barneko prozesu parte-hartzailean Mañariko EH Bilduren komunitateak  zerrendaburu izateko proposatu zuen Ainara Otxotorena Iriarte, eta hauteskunde batzordeak proposamena egin ondoren, bere burua prest agertu zuen alkategai izateko.

2019ko ekainean alkate bilakatu zen, Endika Jaio koalizio kideari erreleboa hartuz,  Euskal Herria Bilduk 189 botu lortu ondoren, EAJk 163 eskuratu zituen bitartean.

2023ko ekainaren 17an Mañariko Udalean egindako osoko bilkuran, Ainara Otxotorena Mañariko alkate izendatu zuten. Otxotorenak EH Bilduko lau zinegotzien bozka jaso zuen eta horrela, bere bigarren legegintzaldia hasi zuen alkate gisa.

Izendapen egunean honako adierazpenak egin zituen:

“Mañaria ondo doa, hauteskundeetan herritarron babesa jaso genuen eta hemen hasiko da beste legegintzaldi berri bateko ibilbide polita. Udalean lanean egongo den taldea berriztu dugu, indarberritu egin gara, eta kalean inoiz baino babes handiagoa eta ilusio handiagoa sentitu dugu. Pertsonalki, herritar guztientzako erreferentea izan nahi dut, udalean eurentzako lanean ari den herritar-ordezkaria, herritarrokin berba asko eginda gauzak aurrera ateratzen dituena”

Erreferentziak

Kanpo estekak 

Hernaniarrak
Mañariarrak
Euskal Herria Bilduko hautetsiak
Emakume alkateak
Mañariko Alkateak
Maistrak
Euskal Herriko emakume alkateak